NARIADENIE KOMISIE (ES) č. 646/2005
z 27. apríla 2005,
ktorým sa mení a dopĺňa nariadenie (ES) č. 94/2005, ktoré sa týka vydávania povolení na ryžu pochádzajúcu zo štátov AKT a zo zámorských krajín a území na základe žiadostí predložených počas prvých piatich pracovných dní v mesiaci januári 2005, v zmysle nariadenia (ES) č. 638/2003
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 638/2003 z 9. apríla 2003, ktorým sa ustanovujú podrobné pravidlá uplatňovania nariadenia Rady (ES) č. 2286/2002 a rozhodnutia Rady 2001/822/ES, pokiaľ ide o opatrenia uplatniteľné na dovozy ryže s pôvodom v afrických, karibských a tichomorských štátoch (štáty AKT) a zámorských krajinách a územiach (ZKÚ) (1), a najmä na jeho článok 17 ods. 2,
keďže:
Po preverení množstiev započítaných po kategóriách výrobkov do januárovej tranže roku 2005 sa zistilo, že v jednom členskom štáte došlo k chybe pri započítavaní. Táto chyba spôsobila zníženie disponibilných množstiev pre májovú tranžu roku 2005 v prílohe k nariadeniu Komisie (ES) č. 94/2005 (2). Preto treba zmeniť a doplniť predmetné nariadenie, aby sa vzali do úvahy skutočne podané žiadosti pre januárovú tranžu, a dať ich k dispozícii pre májovú tranžu,
PRIJALA TOTO NARIADENIE:
Článok 1
Príloha k nariadeniu (ES) č. 94/2005 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. apríla 2005